CELEX: 62021TN0784
Language: et
Date: 2021-12-20 00:00:00
Title: Kohtuasi T-784/21: 20. detsembril 2021 esitatud hagi – NP versus komisjon

14.2.2022   
            
            
               ET
            
            
               Euroopa Liidu Teataja
            
            
               C 73/55
            
         
      20. detsembril 2021 esitatud hagi – NP versus komisjon
      (Kohtuasi T-784/21)
      (2022/C 73/70)
      Kohtumenetluse keel: prantsuse
      
         Pooled
      
      
         Hageja: NP (esindaja: advokaat C. Mourato)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 8. veebruari 2021. aasta otsus, kuna sellega jäeti osaliselt rahuldamata hageja 2. oktoobri 2020. aasta taotlused, mis põhinesid psühholoogilisel ahistamisel, mille eest on vastutav Euroopa Komisjon personalieeskirjade artikli 12a lõigete 1–3 alusel, ning eelkõige kuna komisjon ei tunnistanud ahistamist alates 2014. aasta novembrist, hindas väidetavaid fakte ilmselgelt valesti, ei teinud neist vajalikke järeldusi ning rikkus oma abistamiskohustust, keeldus pärast töövõimetuks tunnistamist alustamast menetlust hageja nähtamatu ajukahjustuse tunnistamiseks enne tööle ennistamise menetlust ning keeldus tegemast kindlaks mõistlikke abinõusid, et oleks võimalik täita hageja ametikoha põhiülesandeid ning milleks on meditsiinilise osaline tööaeg, kaugtöö ning täienduskoolitused vastavalt personalieeskirjade artikli 1d lõikele 4, artiklile 33 ja VIII lisa artiklile 15 ning komisjoni 7. aprilli 2004. aasta otsusele C(2004) 1318;
               
            
                  —
               
               
                  mõista Euroopa Komisjonilt hageja kasuks välja 40 000 euro suurune hüvitis selle raames tekitatud mittevaralise kahju eest;
               
            
                  —
               
               
                  mõista Euroopa Komisjonilt hageja kasuks välja 106 649,02 euro suurune hüvitis selle raames tekitatud varalise kahju eest kuni 31. detsembrini 2021, jättes alles võimaluse, et hageja saab nõuda selle hüvitise ümberhindamist, mis hõlmab varalist kahju ajavahemikus 1. jaanuarist 2022 kuni taotletud tööle ennistamise kuupäevani;
               
            
                  —
               
               
                  mõista kohtukulud Euroopa Liidu Üldkohtu kodukorra artikli 134 alusel välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, mis puudutab hageja psühholoogilist ahistamist Euroopa Komisjoni meditsiinitalituse mitmete töötajate poolt, sellega kaasnevaid hoolitsemiskohustuse rikkumisi ning diskrimineerimiskeelu ja proportsionaalsuse põhimõtete rikkumisi tema taotluse raames ennistada ta tööle pärast töövõimetust, mis algas 2014. aasta novembrist, väidetavate faktide hindamise ilmseid vigu ja abistamiskohustuse rikkumist ning lõpuks kohustuse rikkumist algatada menetlus tema puude tuvastamiseks, mis peab toimuma enne menetlust, mis on seotud tema tööle ennistamisega.
               
            
                  2.
               
               
                  Teine väide, mis puudutab kahju hüvitamise nõuet eespool nimetatud ahistamise tõttu.